32012D0275
L 134/23
SLUŽBENI LIST EUROPSKE UNIJE
PROVEDBENA ODLUKA KOMISIJE
od 2. svibnja 2012.
o uključivanju sorta vinove loze u Dodatak IV. Protokolu o označivanju vina kako je navedeno u članku 8. stavku 2. Sporazuma između EZ-a i SAD-a o trgovini vinom
(2012/275/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Odluku Vijeća 2006/232/EZ od 20. prosinca 2005. o sklapanju Sporazuma između Europske zajednice i Sjedinjenih Američkih Država o trgovini vinom (1), a posebno njegov članak 3.,
budući da:
(1)
Sjedinjene Američke Države su zahtijevale izmjenu Dodatka IV. Protokolu o označivanju vina, kako je navedeno u članku 8. stavku 2. Sporazuma između Europske zajednice i Sjedinjenih Američkih Država o trgovini vinom (2) radi uključivanja sorta vinove loze, o kojima su Sjedinjene Američke Države obavijestile Komisiju 27. listopada 2011. Ovaj zahtjev podnesen je u skladu s točkom 3.6 podtočkom (b) gore spomenutog Priloga.
(2)
Obavijest se odnosi na konačni propis, koji je donio ured Alcohol and Tobacco Tax and Trade Bureau i koji je objavljen u Saveznom registru 27. listopada 2011. (3), kojim se izmjenjuju propisi ureda Alcohol and Tobacco Tax and Trade Bureau dodajući niz novih naziva na popis sorta vinove loze, koji je odobren za oznake američkih vina.
(3)
Komisija je obavijestila Sjedinjene Američke Država unutar 60 dana od primitka obavijesti da se sorte vinove loze „Montepulciano” i „Blaufränkisch” trenutačno mogu koristiti samo za vina iz određenih država članica, na temelju članka 62. stavka 3. Uredbe Komisije (EZ) br. 607/2009 (4).
(4)
Komisija bi stoga trebala potvrditi da se Unija slaže s predloženim izmjenama iz Dodatka IV. Protokolu o označivanju vina, osim u pogledu sorti vinove loze „Montepulciano” i „Blaufränkisch”.
(5)
Upravljački odbor zajedničke organizacije poljoprivrednih tržišta nije dostavio mišljenje u roku koji je utvrdio njegov predsjedavajući,
ODLUČILA JE:
Članak 1.
U skladu s člankom 11. stavkom 5. Sporazuma između Europske zajednice i Sjedinjenih Američkih Država o trgovini vinom, Komisija bi trebala potvrditi da se Unija slaže s predloženim izmjenama iz Dodatka IV. Protokolu o označivanju vina, osim u pogledu sorta vinove loze „Montepulciano” i „Blaufränkisch”
Izmijenjeni tekst Dodatka IV., kako ga je prihvatila Unija, utvrđen je u Prilogu.
Članak 2.
Glavni direktor za poljoprivredu i ruralni razvoj ovlašten je uputiti pisani odgovor Sjedinjenim Američkim Državama.
Sastavljeno u Bruxellesu 2. svibnja 2012.